Քսան երիտասարդ էր հավաքվել Դիլիջանի ԹՈՒՄՈ ստեղծարար տեխնոլոգիաների կենտրոնում՝ մասնակցելու «Լույսի» կրթաթոշակառու Սաթենիկ Ջրբաշյանի անցկացրած «Բանկային հմտություններ կյանքի համար» սեմինարին, որն ընդգծում էր ֆինանսական գրագիտության կարևորությունը։ Սեմինարի ավարտին հրավիրվեցին երեք հաջողակ սկսնակ ընկերությունների՝ Լայմ թեք (LimeTech), Սիթի բագս (CityBugs) և Քրամբս, ներկայացուցիչներ՝ ոգևորելու երիտասարդներին ակտիվացնելու ձեռներեցության իրենց ջիղը։ Երիտասարդներն օգնեցին նաև կազմակերպել «Լույսի» կարիերայի փառատոնը, որը տեղի է ունենալու հոկտեմբերին Դիլիջանում և ներգրավելու է Հայաստանի ավելի քան հարյուր ընկերություններ և սկսնակ ձեռնարկություններ։ Չանտեսելով Դիլիջանի երիտասարդական որևէ խմբի՝ թիմն այցելեց «Հույսի կամուրջ» ՀԿ-ի հաշմանդամ երեխաներին և կրթական խաղեր կազմակերպեց նրանց հետ։